**ŠTATÚT SÚŤAŽE**

“*Valentínska súťaž 2021*”

(ďalej len „Štatút“)

Štatút upravuje podmienky účasti na súťaži, spôsob a postup pri vykonávaní činností potrebných na jej realizáciu a vymedzuje podrobnosti o právach a povinnostiach účastníkov.

1. Organizátor Súťaže (ďalej len „Organizátor“)

Obchodné meno: Todos Bratislava, s.r.o.

Sídlo: M. Sch. Trnavského 14, 841 01 Bratislava

IČO: 313119823

DIČ: SK2020344854

Zapísaný v registri: Okresného súdu Bratislava I., oddiel: Sro, vložka č. 2447 / B

2. Termín konania súťaže

Súťaž sa uskutoční v období od *3.2.2021* do *14.2.2021.* V tomto termíne je možné prihlásiť sa do súťaže.

3.   Osoby oprávnené zúčastniť sa súťaže

Účastníkom súťaže môže byť *ktorákoľvek fyzická alebo právnická osoba s aktívnym/platným profilom na stránkach spoločnosti Facebook alebo Instagram.*

Súťaže sa nemôžu zúčastniť *zamestnanci spoločnosti Todos ani zamestnanci partnerov uvedenej súťaže.*

4. Podmienky účasti v súťaži:

Pre zapojenie sa do súťaže sa vyžaduje, aby oprávnený účastník súťaže *napísal pod súťažný príspevok komentár, v ktorom uvedie s kým by si najradšej uplatnil možnú výhru v súťaži a následne sa prihlási na odoberanie noviniek prostredníctvom newslettra na webovej stránke Organizátora súťaže.*

5. Výhra

Výhrami v súťaži sú:

1. *Hlavná výhra: voucher na pobyt pre 2 osoby v hoteli Ostredok*
2. *Výhra č. 2: menu pre 2 osoby v sieti reštaurácie Baroza*
3. *Výhra č. 3:Vstupenky pre 2 osoby do rekreačného a relaxačného centra Xbionic sphere.*
4. *Výhra č. 4: Merchandise balík s reklamnými predmetmi Todos pre 2 osoby (pár).*

6. Určenie víťaza a oboznámenie o výhre

Po uplynutí termínu na prihlásenie sa do súťaže bude víťaz vyžrebovaný spomedzi platne prihlásených účastníkov. *Všetci účastníci, ktorí splnili stanovené podmienky súťaže, budú mať priradené poradové čísla, spomedzi ktorých náhodne vyžrebujeme 4 čísla - prostredníctvom funkcie v programe Excel. Každý z výhercov má nárok len na 1 výhru. Súťaž prebieha súčasne / kontinuálne na facebookovom aj instagramovom profile Organizátora.*

Oznámenie o víťazovi súťaže bude zverejnené *na facebookovom a instagramovom profile Organizátora.* Víťaz tiež bude priamo kontaktovaný Organizátorom na ním uvedených kontaktoch. Ak víťaz nebude reagovať na oznámenie výhry do 14 dní a neprejaví záujem výhru si prevziať, stráca na výhru nárok. Organizátor v takom prípade žrebovanie zopakuje.

7. Spôsob odovzdania výhry

Výherca a Organizátor sa dohodnú na spôsobe odovzdania výhry. V prípade, ak k vzájomnej dohode nedôjde, výhra bude zaslaná poštovou prepravou výhercovi na náklady Organizátora.

8. Ochrana osobných údajov

*Pre našu spoločnosť je prioritou chrániť osobné údaje fyzických osôb v zmysle platnej legislatívy, najmä v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov - GDPR) a zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej aj “ZoOOÚ”).*

*Všetky informácie o ďalšom spracovaní osobných údajov nájdete tu:* [*https://www.todos.sk/informacie/ochrana-osobnych-udajov*](https://www.todos.sk/informacie/ochrana-osobnych-udajov)

9. Záverečné ustanovenia

Každý súťažiaci účasťou na Súťaži zároveň potvrdzuje, že bol oboznámený s tým, že spoločnosť Facebook nemá voči súťažiacemu žiadne záväzky a z účasti na Súťaži spoločnosti Facebook takéto záväzky ani nevznikajú.

Vyhlasovateľ súťaže vyhlasuje, že Súťaž nie je žiadnym spôsobom sponzorovaná, podporovaná, spravovaná, alebo inak spájaná s Facebookom alebo Instagramom a nie je s Facebookom ani s Instagramom inak spojená.

Organizátor súťaže si vyhradzuje právo na zmenu podmienok súťaže alebo úplné zrušenie súťaže kedykoľvek bez povinnosti upozorniť účastníkov súťaže na túto skutočnosť.

V Bratislave, dňa 03.02.2021